Diari Oficial de la Generalitat Valenciana


Sumari del DOGV 4236, del 25-04-2002 (2002/3827)

ACORD de 15 de març de 2002, de la Comissió Territorial d'Urbanisme de València, relatiu a la modificació núm. 28 Prolongació FGV, del Pla General d'Ordenació Urbana de Llíria.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   4236

Data del DOGV
:   25-04-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/3827


Data del document
:   15-03-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Llíria
    * pla d'urbanisme

ACORD de 15 de març de 2002, de la Comissió Territorial d'Urbanisme de València, relatiu a la modificació núm. 28 Prolongació FGV, del Pla General d'Ordenació Urbana de Llíria. [2002/3827]
  
Vist l'expedient tramés per l'Ajuntament de Llíria referit a la modificació núm. 28 Prolongació FGV, del Pla General d'Ordenació Urbana, i de conformitat amb els següents
  
Antecedents de fet
  
Primer
  
El projecte es va sotmetre a informació pública mitjançant acord del ple de l'Ajuntament en la sessió realitzada el dia 15 de març de 2001. Després del pertinent període d'exposició pública, en el qual no es van presentar al·legacions, el va aprovar provisionalment el mateix òrgan amb data 30 de novembre de 2001.
  
L'expedient complet té entrada en el Registre de la Comissió Territorial d'Urbanisme de València amb data 26 de desembre de 2001.
  
Segon
  
El projecte consta de memòria justificativa i plànols d'informació i d'ordenació.
  
Tercer
  
L'objecte de la modificació és la creació d'una nova estació terminal del ferrocarril de FGV en el centre de la ciutat, prolongant la línia actualment existent en subterrani dins del nucli urbà.
  
Com a conseqüència de l'anterior es produeixen les següents alteracions del planejament vigent:
  
1. Obertura d'un nou viari de 20 metres d'ample en prolongació de l'actual línia del ferrocarril.
  
2. Canvi de tipologia i de l'ordenació en l'illa afectada per la modificació.
  
3. Continuació del traçat en subterrani davall l'illa ubicada en la unitat d'execució núm.14.
  
4. Delimitació d'una unitat d'execució en l'àmbit a què es fa referència en el punt 2.
  
Quart
  
Durant la tramitació de l'expedient s'ha sol·licitat informe dels següents organismes: FGV i Direcció General de Transports de la Conselleria d'Obres Públiques, Urbanisme i Transports.
  
Dels anteriors s'han rebut els següents:
  
- FGV. Emés amb data 7 de maig de 2001, en què es feia constar que en aquests moments no existeix ni projecte ni previsió de la prolongació en subterrani de les instal·lacions existents a Llíria.
  
- Direcció General de Transports de la Conselleria d'Obres Públiques, Urbanisme i Transports. Emés amb data 12 de novembre de 2001 en sentit favorable, si bé s'estableixen, de forma resumida, les següents consideracions:
  
1. El traçat del ferrocarril ha de centrar-se en el nou viari que s'obri en la unitat d'execució objecte de la modificació.
  
2. En el marc de la revisió del Pla General que es porta a terme es procedirà a establir una reserva per a un traçat en superfície i amb doble via, i resulten amplàries de plataforma ferroviària de 13 m, i s'han d'assenyalar les zones de domini públic, servitud i afectació.
  
3. També en el marc de la revisió del Pla General és convenient consensuar, entre l'Ajuntament i la Direcció General de Transports, el traçat futur de la prolongació del ferrocarril i la ubicació de la nova estació.
  
Cinqué
  
Llíria té el Pla General aprovat definitivament per la Comissió Territorial d'Urbanisme amb data 25 de novembre de 1985.
  
Amb data 2 de maig del 2000, el director general d'Urbanisme i Ordenació Territorial emet informe favorable i es concedeix el concert previ respecte al Pla General.
  
Amb data 25 de maig de 2001, el director general d'Urbanisme i Ordenació Territorial emet informe previ desfavorable respecte de la modificació que ens ocupa, basat fonamentalment en l'informe emés en el mateix sentit, amb data 10 de maig de 2001, per la Direcció General de Transports de la Conselleria d'Obres Públiques, Urbanisme i Transports.
  
Sisé
  
La Comissió Informativa de la Comissió Territorial d'Urbanisme de València, en la sessió realitzada el 7 de març de 2002, va emetre un informe relatiu al projecte que ens ocupa, i compleix així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU).
  
Segon
  
La documentació està completa, als efectes del compliment del que preceptua l'article 27 de la LRAU.
  
Tercer
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió realitzada el 15 de març de 2002, acorda aprovar definitivament la modificació núm. 28 Prolongació FGV, del Pla General d'Ordenació Urbana de Llíria.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això, sense perjudici que es puga interposar qualsevol altre recurs que estime oportú.
  
València, 15 de març de 2002.- El secretari de la Comissió Territorial d'Urbanisme: José Manuel Palau Navarro.